Sir Lowryspas-ongeluk eis 3Foto: ER24 Drie mense is dood en drie beseer nadat drie voertuie Woensdag op Sir Lowryspas naby Gordonsbaai in die Wes-Kaap gebots het. “Een van die voertuie wou ŉ ander verbysteek en het toe ŉ derde voertuig reg van voor getref, wat die een voertuig laat omslaan en bo-op ŉ ander laat beland het,” het Christo Venter, woordvoerder van ER24, gesê. “Die ongeluk het op die N2 net voor die uitkykpunt plaasgevind.” Twee volwassenes en ŉ kind is op die toneel dood verklaar. Een van die passasiers het kritieke beserings opgedoen en moes met ŉ helikopter na ŉ hospitaal geneem word. Twee ander het matige beserings opgedoen en is met ŉ ambulans na die Helderberg provinsiale hospitaal geneem.